CELEX: 32021R1922
Language: sk
Date: 2021-11-04 00:00:00
Title: Vykonávacie nariadenie Komisie (EÚ) 2021/1922 zo 4. novembra 2021, ktorým sa mení vykonávacie nariadenie (EÚ) 2018/1517, ktorým sa stanovujú podrobné pravidlá vykonávania určitých ustanovení nariadenia Rady (EÚ) 2018/581, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách

5.11.2021   
               
               
                  SK
               
               
                  Úradný vestník Európskej únie
               
               
                  L 391/43
               
            
         VYKONÁVACIE NARIADENIE KOMISIE (EÚ) 2021/1922
         zo 4. novembra 2021,
         ktorým sa mení vykonávacie nariadenie (EÚ) 2018/1517, ktorým sa stanovujú podrobné pravidlá vykonávania určitých ustanovení nariadenia Rady (EÚ) 2018/581, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2018/581 zo 16. apríla 2018, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách, a ktorým sa zrušuje nariadenie (ES) č. 1147/2002 (1), a najmä na jeho článok 2 ods. 2,
         keďže:
         
                     (1)
                  
                  
                     Nariadením (EÚ) 2018/581 sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách.
                  
               
                     (2)
                  
                  
                     V prílohe II k vykonávaciemu nariadeniu Komisie (EÚ) 2018/1517 (2) sa uvádza zoznam osvedčení, ktoré sa považujú za rovnocenné s úradným osvedčením o uvoľnení (formulárom 1 EASA), ktoré môžu používať hospodárske subjekty EÚ pri dovoze tovaru v režime pozastavenia a za podmienok stanovených v nariadení (EÚ) 2018/581.
                  
               
                     (3)
                  
                  
                     Dohoda o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda“) (3) bola podpísaná v mene Únie 29. decembra 2020. Predbežne sa vykonávala od 1. januára 2021 do 30. apríla 2021 a formálne nadobudla platnosť 1. mája 2021.
                  
               
                     (4)
                  
                  
                     Dohoda sa vzťahuje na otázky bezpečnosti letectva vrátane spolupráce s orgánom civilného letectva Spojeného kráľovstva (CAA, z angl. Civil Aviation Authority), ktorý vydáva úradné osvedčenia o uvoľnení. Preto je vhodné považovať osvedčenia na formulári 1 vydané orgánom civilného letectva Spojeného kráľovstva (ďalej len „CAA Form 1“) za rovnocenné s formulárom 1 EASA a zaradiť ich do zoznamu v prílohe II k vykonávaciemu nariadeniu (EÚ) 2018/1517.
                  
               
                     (5)
                  
                  
                     Vykonávacie nariadenie (EÚ) 2018/1517 by sa preto malo zodpovedajúcim spôsobom zmeniť.
                  
               
                     (6)
                  
                  
                     V súlade s prílohou 30 „Letová spôsobilosť a environmentálne osvedčovanie“ k dohode, a najmä s jej článkom 15 písm. a) a článkom 21 ods. 1 a 2, osvedčenia CAA Form 1 vydané orgánom civilného letectva Spojeného kráľovstva pre výrobky, ktoré boli vyvinuté a získali osvedčenie pred 31. decembrom 2020, sa považujú za dostatočné na to, aby sa na tovar uvedený v prílohe I k vykonávaciemu nariadeniu (EÚ) 2018/1517 vzťahovalo pozastavenie dovozného cla v zmysle článku 1 ods. 1 nariadenia (EÚ) 2018/581, a to od 1. januára 2021. Toto nariadenie by sa preto malo uplatňovať retroaktívne, pokiaľ ide o takéto osvedčenia, aby sa zabezpečila právna istota pre hospodárske subjekty, a malo by nadobudnúť účinnosť čo najskôr.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Výboru pre Colný kódex,
                  
               PRIJALA TOTO NARIADENIE:
         
            Článok 1
            Príloha II k vykonávaciemu nariadeniu (EÚ) 2018/1517 sa mení a dopĺňa sa tento riadok:
            
               
                           Letecký úrad
                        
                        
                           Úradné osvedčenie o uvoľnení
                        
                     
                           „United Kingdom Civil Aviation Authority (Orgán civilného letectva Spojeného kráľovstva)
                        
                        
                           CAA Form 1 (4)
                           
                        
                     
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 98, 18.4.2018, s. 1.
         
            (2)  Vykonávacie nariadenie Komisie (EÚ) 2018/1517 z 11. októbra 2018, ktorým sa stanovujú podrobné pravidlá vykonávania určitých ustanovení nariadenia Rady (EÚ) 2018/581, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách (Ú. v. EÚ L 256, 12.10.2018, s. 58).
         
            (3)  Ú. v. EÚ L 149, 30.4.2021, s. 10.
         
            (4)  Od 1. januára 2021.“